google/wiki40b huggingface dataset:
Flakavatnet

Flakavatnet i vitenskapelig sammenheng

Flakavatnet ble første gang sporadisk undersøkt i vitenskapelig sammenheng sommeren 1933, av Norges første professor i limnologi, Kaare Strøm. Fordi årets høyeste temperatur i vannet såvidt kom over 4 °C (i slutten av august måned) foreslo han at innsjøen representerte en «semi-arktisk» innsjøtype. Denne betegnelsen er senere endret til «subpolar» – Flakavatn var dengang typelokaliteten. Innsjøen var vanskelig tilgjengelig med tungt vitenskapelig utstyr, og nettopp fordi den krever betydelig fysisk innsats, har undersøkelsene av innsjøen vært begrenset.
Vitenskapelige undersøkelser av Flakavatnet har vært tatt opp igjen fra 2002, og målinger og beregninger som Strøm gjorde har vært fulgt opp, til sammenligning. Ut ifra fotografier (blant annet i Strøm 1934) er det tydelig at breen Flakavassfonn har skrumpet betydelig, og påvirkningen av smeltevann fra denne og andre snø- og isrester må ha avtatt siden de første undersøkelser. Limnologene ved Universitetet i Oslo følger derfor innsjøen nøye, og er interessert i de fysiske, kjemiske og biologiske endringer som har skjedd, og vil kunne skje, under de foreliggende klimabetingelser.
Fjellsideteorien

Fjellsideteorien er en arkeologisk teori om hva som motiverte overgangen til jordbruk – den såkalte neolittiske revolusjonen.
Den amerikanske arkeologen Robert J. Braidwood pekte på en tilsvarende konsentrasjon av mennesker i miljøer med store dyre- og plantemangfold i fjellsider vest, nord og øst for slettelandene, og uten den samme vektlegging av tørkeperioder eller andre klimatiske skift.
Young Dreams

Young Dreams er en norsk musikkgruppe fra Bergen, bestående av Matias Tellez, Pablo Tellez, Rune Vandaskog, Njål Paulsberg, Marius Erster Bergesen, Chris Holm og Fredrik Vogsborg.
I 2011 signerte Young Dreams en platekontrakt med det australske plateselskapet Modular People. I 2013 vant Young Dreams Spellemannprisen i kategorien indie for platen Between Places.
Pseudochariesthes

Utseende

Middelsstore, avlange, kontrastrikt fargede trebukker. De er lyst gulaktige med svarte tegninger. Antennene er betydelig lengre enn kroppen. Pronotum er nesten sylindrisk uten tenner på sidene. Dekkvingene er parallellsidige. Antenner og bein er gjerne mer eller mindre rødlige.

Levevis

Som de fleste andre trebukker borer larvene i ved.

Utbredelse

Slekten er utbredt i tropisk Afrika.
Jondalen

Jondalen er en dal og en grend i dagens Kongsberg kommune.
Tidligere lå Øvre Jondalen i Gransherad og før det Hjartdal i Telemark og Nedre Jondalen var delt på kommunene Flesberg og Sandsvær i Buskerud. Jondalen lå perifert i forhold til sentrum av alle disse tre kommunene. Jondalen fikk i 1861 status som eget formannskapsdistrikt, med ansvar for kirke og skole. Jondalen kirke ble bygget i 1882. 1. januar 1964 ble så å si hele dalen slått sammen med Kongsberg kommune.
Elva Jondalselva renner gjennom Jondalen. Fylkesvei 37 går gjennom dalen. På nordsiden av Jondalselva går Bjørnholtveien og veien Bromyr. På sørsiden har man også Jondalsveien og Dokkagrenda.
Rose Island

Rose Island (offisielt navn Insulo de la Rozoj) var en kortvarig mikronasjon, tolv kilometer utenfor den italienske kyst og 500 meter inn i internasjonalt farvann.
Det hele startet i 1964, da den italienske ingeniøren Giorgio Rosa fikk tillatelse til å teste en ny teknikk for å konstruere en stor plattform, 400 kvadratmeter stor, i Adriaterhavet (provins Forlì).
Denne kunstige øya hvilte på ni søyler som sto på havbunnen.
Den 24. juni 1968 ble øya erklært uavhengig, som en selvstendig stat. I det offisielle navnet, Insulo de la Rozoj, valgte man å bruke esperanto for å understreke idéen om internasjonalitet. «Rozoj» henspiller også på navnet til øyas skaper, Giorgio Rosa. 
Mikrostatens flagg, en trekantet vimpel, var oransje med et hvitt skjold. På skjoldet hadde det tre røde roser med grønne blad. Det ble utgitt en egen frimerkeserie.
Den italienske regjering likte dårlig den nye staten rett utenfor sin egen kyst. Offisielle representanter for regjeringen dro til øya, og tok den tilbake. Etter kort tid, og mot eiernes vilje, ble plattformen ødelagt.
Johan Storm

Familie

Da Johan Storm ble født i Lom, var faren, Ole Johan Storm, (1806–1850) prest (kapellan) der. Broren Gustav var født i Rendalen i 1845, han ble også professor. Ole Johan Storm ble siden sokneprest i Lardal.

Virke

Johan Storm var professor ved Det Kongelige Frederiks Universitet fra 1873 til 1912. Han var en pådriver for å få engelsk som fag i gymnaset, som i 1871 ble delt i latinlinje og reallinje. Da fikk også universitetet en eksamen for de som skulle undervise i engelsk på reallinjene. Dette fikk stor betydning for fagets posisjon på universitetsnivå. 
Innenfor fonetisk vitenskap viste man tidligere til "de tre S'er": Engelskmannen Sweet, tyskeren Sievers og nordmannen Storm.  Det var Storm som fikk Sweet til å skrive håndboken som dannet grunnlaget for engelsk fonetikk. Fonetikk og engelsk syntaks utgjør også hovedinnholdet i det som ble Storms eget hovedverk, Engelsk filologi.  Storm snakket engelsk helt som en innfødt; tysk, fransk og italiensk nesten like godt.  Han hadde innsikt i alle romanske  og germanske språk, og dessuten i to hundre norske dialekter.  Hans evne til å observere og feste lydinntrykk i minnet beskrives som utrolig; han skrev at han klart husket og kunne gjengi melodien i en setning han hadde hørt i Pompeii 20 år tidligere.
Storms bibliotek, omkring 500 bind norsk og romansk filologi, ble innkjøpt av Bergens Museums bibliotek etter hans død. Han var innvalgt i Det Norske Videnskaps-Akademi, det danske vitenskapsakademi og medlem i blant andre, Soc. de linguistique i Paris og æresmedlem i The Modern Language Assoc. of America.
1910-årene

Tiåret domineres av første verdenskrig som herjer i store deler av verden fra 1914 til 1918.
-- 1910 -- 1911 -- 1912 -- 1913 -- 1914 -- 1915 -- 1916 -- 1917 -- 1918 -- 1919
Tiårsoversikt
Allan Kirkland Soga

Bakgrunn

Han var yngste sønn av Tiyo Soga (journalist, prest, oversetter og komponist), og den skotske kvinnen Janet Burnside. De tre andre brødrene var Jotello Festiri Soga som ble den første xhosa-talende veterinærkirurg. Han gjorde et markant arbeid i forbindelse med en epidemi av kvegpest (rinderpest) i 1897. William Anderson Soga ble misjonær og lege, og arbeidet ved Miller Mission Station. John Henderson Soga ble misjonær og forfatter. Han ble den første xhosa-historiker.

Biografi

Soga tok nok utdannelse til å bli utnevnt som magistrat. Han ble senere avsatt. Han arbeidet senere for et arbeidsbyrå, og som veiinspektør i Transkei.
I 1884 stiftet John Tengo Jabavu den innflytelsesrike avisen Imwo Zabantsundu (Black opinion) i King Williams Town. I 1997 ville ikke Jabavu ta i mot et tilbud fra Cecil John Rhodes om politisk støtte. Rhodes gikk da til Allan Kirkland Soga, og hjalp han med å etablere den rivaliserende avisen Izwi Labantu (Folkets røst). Imwo Zabantsundu ble nedlagt i 1898.
Soga var med å etablere African National Congress (ANC) i 1912. Han etablerte også Bantu Union, et forbund for velgere i området rundt Cape.
Get Ready to Be Boyzvoiced

Handling

Filmen handler om boybandet Boyzvoice (som igjen er en parodi på Boyzone) og deres jakt på popularitet. Når de blir avslørt for å bare leppelese istedenfor å synge og at stjernen M*Pete har en kjæreste som bare er 12 år, er skandalen et faktum og bandet får sparken av plateselskapet sitt. Filmen handler videre om at bandet blir oppløst og livene deres utenfor musikkbransjen, og historien om hvordan de til slutt får sitt største ønske oppfylt; å opptre på hitAwards.
Sosnovo

Sosnovo (russ.: Сосново, finsk: Rautu, eldre svensk: Rautus) er et tettsted i Priozersk region i Leningrad oblast i Russland. Tettstedet ligger på det karelske nes, 76 km nord for St. Petersburg. Tettstedet har 5 593 innbyggere (2003) og er sentrum i Sosnovo kommune som har 9 020 innbyggere (2006). Navnet Sosnovo ble tildelt i 1948.
Før 1944 var Rautu en finsk kommune i Viborgs län. Kommunen lå langs Finlands daværende grense mot Russland. Rautu hadde 5909 innbyggere i 1939.
Folkloreensemblet Lesnaja Skazka fra Sosnovo har vunnet flere nasjonale og internasjonale priser. Ensemblet opptrådte i Norge under Leningraddagene i Nordland i 1990 og var på turne i Nordland i 1991.
European Cup Winter Throwing 2013

European Cup Winter Throwing 2013 ble arrangert 16. og 17. mars 2013, på Pista de Atletismo Universitat Jaume I og Complejo Deportivo Gaetà Huguet i Castellón de la Plana i Spania. Dette var den 13. utgaven av European Winter Throwing Cup. Arrangør var European Athletic Association og Real Federación Española de Atletismo. 
Konkurransen var både for senior og U23 junior.
Landssamanslutninga av nynorskkommunar

Landssamanslutninga av nynorskkommunar (LNK) er en sammenslutning av kommuner, fylkeskommuner og interkommunale tiltak. Organisasjonens formål er fremmelse av nynorsk språk og kultur innenfor offentlig virksomhet.
LNK ble grunnlagt på et møte i Bryne 16.–18. juni 1993, med 86 kommuner som medlemmer.
Per 1. februar 2005 hadde LNK 102 medlemmer: 92 kommuner, 3 fylkeskommuner og 7 interkommunale selskaper. LNK mener det er minst 25 kommuner og 3 fylkeskommuner som også burde være med i organisasjonen.
Daglig leder Vidar Høviskeland er den eneste fast ansatte. LNK ga tidligere ut LNK-avisa seks ganger i året.
Victory Records

Victory Records er et uavhengig plateselskap fra USA basert i Chicago. Selskapet ble etablert i 1989 av Tony Brummel.
Enispe

Utseende

Ganske store, mer eller mindre brunlige sommerfugler med brede vinger som har markerte, litt uttrukne for- og bakhjørner. Oversiden er gulbrun eller brun, ofte med et skråbånd i forvingen, undersiden er lysbrun med fine tverrlinjer.

Levevis

Amathusiini er skogsinsekter og forekommer både i lavlandet og i høyereliggende skoger. De voksne sommerfuglene er lite aktive og sitter mest stille, godt hjulpet av kamuflasjen. De flyr sjelden langt om gangen. Mange arter flyr helst i skumringen, og kommer til lys, noe som er ganske uvanlig for dagsommerfugler. De blir tiltrukket av gjærende frukt og fersk møkk, som de drikker fra. Larvene er lite kjente, men ser ut til for det meste å leve på enfrøbladete planter, blant annet bananplanter, palmer og bambus. Amathusiini finnes bare i Sørøst-Asia.

Utbredelse

Slekten er utbredt fra Sikkim og Bhutan til Borneo.
Cui Bai

Cui Bai (kinesisk: 崔白; pinyin: Cuī Bái, også Cuī Bó; Wade-Giles: Ts’ui Po, Wade-Giles: Ts'ui Po; levde på 1000-tallet, født i Fengyang i provinsen Anhui i Kina) var en maler under Songdynastiets Kina.
Lite er kjent om ham. Han ble hentet til hoffet i Kaifeng av keiser Shenzong, og virket der som maler med spesialitet dyre- og plantemotiver. Han ble beskrevet som genial innet sitt fag men ellers som heller eksentrisk og hjelpeløs i det daglige.
Hans vedvarende berømmelse skyldes egentlig det eneste maleri som er blitt bevart for ettertiden som med sikkerhet kan tilskrives ham: Hare og to skjærer, malt i 1061. Det var nyskapende i sin ekspressivitet og regnes som et av den kinesiske malerkunsts mesterverker. Verket er blitt tilskrevet en rekke symbolske meninger, også skjulte politiske budskap.
Žut

Žut (italiensk: Zut) er en øy i Adriahavet. Øya tilhører Kroatia og har et areal på 14,83 km². Dens høyeste topp Dubavac når 155 m.o.h. Žut er ubebodd og ligger mellom øyene Pašman og Kornat i Šibeniks skjærgård. Den er den nest største øya blant Kornatene.

Geografi

Žut har en ruglete kyst med mange viker, og dette fir den en uvanlig lang kystlinje som oppgår til 44,06 km. Til de større vikene reges Podražanj, Papeše, Žešnja, Strunac, Hiljača, Sarušćica, Bizikovica, Pinizel og Bodovac.

Arkitektur oh kulturarv

På øya finnes en småbåtshavn og i september 2011 ble Det hellige Kors' kirke (Crkva Sv. Križ) innviet på berget Grba. Byggingen av kirken ble pebegynt før andre verdenskrig.
Dolj

Administrativ inndeling

Fylket har tre municipiu, fire byer og 104 comună.
Chiasognathus sombrus

Utseende

En middelsstor (22-28 millimeter), langbeint, halvmatt, brun hjortebille. Kroppen er kort og bred. Pronotum har bronseaktig metallglans og en liten pigg ved bakhjørnet, hos denne arten er det nesten uten hår unntatt som en brem langs kanten. Beina er slanke, leggene (tibiae) med spisse torner. Kjevene hos hannen er forholdsvis korte, knivformede, nedbøyde og innoverbøyde ytterst. Innerkanten har et par tenner. Hodet er forholdsvis lite, antennene har et langt, tynt skaft men ikke noen påfallende vifte. Hannene har fire klart adskilte, runde fasettøyne, ett par som sitter på oversiden av kjevene og ett på undersiden. Dekkvingene er nokså korte og brede, uten punktrekker. Beina er nokså lange, spesielt frambeina.
Hunnene mangler hannenes sterkt forstørrede kjever, selv om kjevene også hos hunnene er temmelig kraftige.

Levevis

Disse billene lever i den såkalte valdivianske regnskogen langs vestsiden av Andesfjellene. De voksne billene beveger seg mye omkring oppe i høye trær, der hannene kjemper om hunnene ved hjelp av de lange kjevene. Artene flyr gjerne i solskinn. Hannenes kjever hindrer dem trolig i å spise, mest trolig tar heller ikke hunnene til seg næring som voksne. 
Larvene lever i jorda der de eter røtter.

Utbredelse

Arten er kjent fra Chile.
Varemesse

Varemesse (ofte kalt industrimesse, trade fair, exhibition, trade show) er en midlertidig utstilling hvor firmaer fra en industrisektor selger, viser frem produkter og tjenester og bygger nettverk med forretningspartnere.
Varemesser består generelt av tre aktører: Varemesseselskaper som arrangerer messene, leier ut utstillingsareal, organiserer praktiske gjøremål osv; utstillere, som leier et areal hvor de bygger en utstillingsstand og prenseterer sine produkter; og besøkende som besøker messen under den tiden arrangementet varer. I tillegg til utstillingene arrangeres det også konferanser, seminarer og møter under en messe, hvor industrien diskuterer trender og utvalgte temaer. Internasjonale varemesser er en viktig plattform for selskaper som ønsker å eksportere til utlandet. I Norge hjelper blant annet Innovasjon Norge og Norsk-Tysk Handelskammer norske eksportbedrifter med deltakelse på varemesser i utlandet. Lokale myndigheter eier ofte en del av varemesseselskapene i den hensikt å stimulere handel i sin region.
Varemessen har sitt opphav fra det klassiske markedet i middelalderen. Byene Köln, Leipzig og Hannover var viktige krysningspunkter for handelsruter og her oppsto de første varemessene. På slutten av 1800-tallet fram til 1920 var messene kjent som de store verdensutstillingene hvor alle slags oppfinnelser ble presentert. Den moderne messen er spesifisert til kun en industriell sektor eller salg, og har siden 1950 vært en viktig metode for eksport i land som Tyskland og USA.
Stiftelsen Norges Varemesse er med sitt anlegg i Lillestrøm den mest sentrale messehallutleier og arrangør av messer i Norge. Anlegget huser i tillegg til messer og utstillinger også hvert år et stort antall kongresser, konferanser, banketter, konserter og andre events.
Tennessee Whiskey

Tennessee Whiskey er whiskey fra USA, mer bestemt delstaten Tennessee.
Minst 51% av råstoffet må være mais og den må modnes i minst to år i svidde, nye eikefat. I tillegg må spriten alltid filtreres gjennom trekull produsert av sukkerlønn (den samme man får lønnesirup fra). De to mest kjente whiskeymerkene fra Tennessee er Jack Daniels og George Dickel. I løpet av de siste årene er det opprettet flere nye mindre destillerier; Corsair Artisan LLC er det som har gjort seg mest bemerket med en rekke noe spesielle whiskier, men også Princhard Distillery, Popcorn Sutton Distilling og Old Smokey Distillery har blitt lagt merke til. Popcorn Sutton Distillings første whiskey ble lansert i en flaske som var svært lik de meget karakteristiske flaskene som benyttes av Jack Daniels og måtte derfor trekkes tilbake fra markedet etter kort tid. Jack Daniels er den mest solgte whiskien i USA.
Amalia von Helvig

Oppvekst

Amalia var datter av baron Carl Cristoph von Imhoff og Luise Schardt, niesen til Charlotte von Stein. I 1791, som 15-åring, ble hun introdusert for hoffet til Charles Augustus (hertugen av Sachsen-Weimar-Eisenach i Weimar). Her ble hun del av hoffet til Charles' mor.

Voksenliv

Amalia ble gitt en god kunstnerutdannelse, og ble oppmuntret av blant andre Goethe og Schiller til å skrive dikt.
I 1803 giftet hun seg med general Karl Gottfried von Helvig, og året etter flyttet hun til Stockholm. Der etablerte hun sin egen salong, og ble raskt en kulturpersonlighet i hovedstaden. Samme året som hun hadde kommet, 1804, ble hun valgt inn i Kunstakademiet, hvor hun var aktiv fram til 1810. I 1810 returnerte hun til Tyskland, men fra 1814 til 1816 bodde hun igjen i Sverige. 
Amalias vennskap med Erik Gustaf Geijer og Per Daniel Amadeus Atterbom er blitt mye diskutert, og Amalia selv portretteres som en inspirasjonskilde for mange kunstnere. Etter returen til Berlin brevvekslet hun med flere svenske kunstnere, og i Berlin etablerte hun en av det tidlige 1800-tallets viktigste litterære salonger.
Robert Comine

Robert Comine (også navngitt som Robert de Comines og Robert de Comyn) var for en kort tid jarl av Northumbria. Hans navn tyder på at han opprinnelig kom fra Comines som da var et område i Flandern og kom til England sammen med invasjonshæren til Vilhelm II av Normandie i 1066.
Robert Comine ble sendt nordover som jarl fra 1068 til 1069 etter at Cospatric av Northumbria ble tvunget i landflyktighet i Skottland. Han kom så langt nord som Durham med sine 700 mann hvor biskop Ethelwin advarte ham om at en hær var mobilisert mot ham. Han ignorerte advarselen og den 28. januar 1069 angrep opprørerne i byen Durham og drepte mange av hans menn i gatene og til slutt satte fyr på biskopens hus hvor Robert oppholdt seg. Han ble drept i flammene. Etter dette angrepet snudde Ethelwin mot normannerne og samlet en hær i Durham for å marsjere mot York, noe som ledet til de grusomme Massakrene i Nord-England, en hevnaksjon fra kong Vilhelms hær.
Robert Comine ble stamfar til det skotske huset Comyn som senere skulle spille en viktig rolle i den skotske kongefølgekrisen som oppsto etter at kong Alexander III av Skottland døde.
Cacophony

Historie

Deres første album, det stort sett instrumentale albumet Speed Metal Symphony (1987), blandet klassisk og hardrock med Friedmans meget eksotiske skalaer. Utrolig rask, melodisk og teknisk musikk var å finne på dette albumet.
Deres andre og siste utgivelse, Go Off! (1989), besto av mer tekster enn Speed Metal Symphony, men viste samtidig frem den virtuose naturen til de to gitaristene. Utenom Becker, Friedman og Marrino, hadde det kommet til en ny trommis og en ny bassist. På trommene fant du Deen Castronovo.

Bruddet

Cacophony brøt opp ikke lenge etter deres andre album. Jason Becker ble med David Lee Roth, og Marty Friedman ble med i Megadeth. Friedman og Becker har siden da forlatt Roth og Megadeth (I Beckers tilfelle på grunn av Amyotrofisk lateral sklerose). Begge ga ut flere soloalbum med et bredt valg av musikksjangere.
Closing Statements

Closing Statements er et musikkalbum fra den norske artisten og komponisten John Erik Kaada. Det ble utgitt 25 mai 2018.
Kaada har uttalt at albumet er inspirert av sitater og utdrag fra folks-siste ord. «Det er en mystisk eim over de døendes siste ord. Hva kan de si om livet, døden og bevisstheten? De kan gi oss en innsikt i hva vedkommende følte og opplevde. Noen er interessante, noen er triste, og noen er til og med morsomme. Når noen skal til å ta sitt siste åndedrett, og skal velge ut det som muligens blir ens siste ord, har vi en plikt til å følge med. Kan det være de har funnet en fundamental klokskap om livet, de skal fortelle oss?»
Broken Heart and a Pillow Filled with Tears

«Broken Heart and a Pillow Filled with Tears» er en popsang, skrevet av kanadiskfødte Paul Anka.

Norsk versjon

Lasse Hovd har skrevet en norsk tekst. Den norske tittelen er «Vær så snill og lær deg hva jeg heter».

Tapt versjon

Anka spilte inn en tyskspråklig versjon med tittelen «Ich habe auch ein Heirz» i 1965 i Lichterfelder Festsäie, Teldec Studios, i Berlin. Teksten var skrevet av Jean Nicolas. Arrangementet var skrevet av Wolfgang Förster og Werner Müller. Sistnevnte dirigerte også orkesteret. Mastertapen har dessverre gått tapt.

Listeplassering

Versjonen til Page lå som # 91 på den amerikanske Billboard Hot 100-listen i 1961.
Skjerf

Skjerf er et klesplagg man har rundt halsen. Skjerf kan brukes for eksempel for å uttrykke tilhørighet i en supporterklubb eller når det er kaldt ute. Pynteskjerf kan brukes til å fiffe opp en genser eller en skjorte.
Det vanligste materialet idag er polyester, men både ull og silke brukes.
Liten furuknoppvikler

Utseende

En middelsstor (vingespenn 12-15 millimeter), tettbygd, brunspraglete vikler. Hodet er kledt med gule hår, thorax med mørke. Forvingen er gråbrunt spraglete, men vingespissen har en rødlig oker grunnfarge. Bakvingen er lyst gråbrun.

Levevis

Larvene lever på knopper og nye skudd av furu (Pinus sylvestris). Den kan ødelegge enkelte skudd, men arten blir ikke regnet som en økonomisk skadegjører.
De voksne viklerne flyr i mai-juni.

Utbredelse

Arten er utbredt i så godt som hele Europa, og i det nordlige Asia.
I Norge er det spredte funn nord til Finnmark, men ingen fra Vestlandet.
Joseph de Ferrières de Sauvebœuf

Militær karriere

Etter gymnaset vervet de Ferrières seg i 1936 til 6ème Bataillon de Chasseurs Alpins (6ème BCA).
Avdelingen hans ble i mai 1940 sendt til Norge med det franske ekspedisjonskorps, for å stå i mot de tyske invasjonsstyrkene. de Ferrières var da fenrik (aspirant). Avdelingen ble satt inn i slaget om Narvik der de Ferrières gjorde seg bemerket for sin innsats og ble anført på divisjonsordren. I statsråd 20. mars 1942 ble de Ferrières tildelt det norske Krigskorset med sverd som belønning for sin innsats. Innstillingen om tildeling omtalte hans innsats: «Den 1. mai inspiserte han sin peloton med det vakreste eksempel på mot og selvfornektelse. Hele tiden i ildlinjen orienterte han sine grupper og holdt deres moral oppe. Den 15. mai gikk han til angrep i spissen for pelotonen og innpodet sine menn forakt for faren.»
Etter den allierte tilbaketrekningen fra Norge først i juni 1940 fortsatte de Ferrières kampen. Han ble evakuert til Brest i Bretagne, men kom seg allerede etter tre dager over Den engelske kanal til Storbritannia. Der sluttet han seg, etter at Frankrike hadde kapitulert, til De frie franske styrker under Charles de Gaulles ledelse.
de Ferrières ble i oktober 1941 sendt til Afrika og kom i november samme år til Libanon. I januar 1942 ble han ble overført til Fremmedlegionens 13. halvbrigade og beordret til Libya. Han kjempet i mai-juni 1942 i slaget ved Bir Hakeim, deltok i oktober 1942 ved El Alamein og kjempet deretter i mai 1943 i felttoget i Tunisia. Etter kampene i Tunisia ble han forfremmet til løytnant. I april 1944 ble han satt inn i kampene i Italia, der han 21. mai falt ved Pontecorvo.

Utmerkelser

de Ferrières ble utnevnt til ridder av Æreslegionen og ble etter sin død utnevnt til medlem av Frigjøringsordenen. Han mottok Croix de Guerre og en rekke andre franske utmerkelser.
Afsin Elbistan kullkraftverk

Afsin Elbistan kullkraftverk er et kullkraftverk i provinsen Kahramanmaras i Tyrkia. Det har en installert produksjonskapasitet på 1440 MW fordelt på 4 nøyaktig like store blokker/turbiner. Eier er Elektrik Uretim AS.
Anlegget ble utbygd i årene 1999–2006. Brenselstypen er brunkull (lignitt).
Hina Sugita

Landslaget

Hina Sugita spilte 1 landskamp for Japans kvinnelandslag.